Nigerië: Geheime polisie se inligting lek uit | Nuus24
Lagos – Die personeelrekords van voormalige en huidige lede van Nigerië se top-speuragentskap het op die internet uitgelek.Die inligting sluit huisadresse en die name van onmiddellike familielede in. Saam met die inligting was ‘n dreigboodskap wat glo van ‘n radikale Islamitiese sekte gekom het wat hierdie jaar reeds die lewe van honderde mense geëis het, het die Associated Press berig.Die persoonlike inligting van meer as 60 werknemers van Nigerië se staatsekuriteitsdiens was vir dae op die internet beskikbaar. Besonderhede oor die agentskap se direkteur-generaal, insluitend sy selfoonnommer, bankbesonderhede en kontakbesonderhede van sy seun, was ook beskikbaar.Verskeie van die agente wat gelys was en deur die AP gekontak is, sê hulle het geen amptelike waarskuwing van die speuragentskap of op enige ander wyse ontvang dat hul inligting op die internet gelaai is nie.Die inligting is verwyder van die kommentaar-afdeling van ‘n webwerf, maar veterane was geskok oor die voorval.“Dit is ‘n nasionale vernedering,” het een beampte van die intelligensiediens gesê wat nie sy naam gepubliseer wou hë nie.Marilyn Ogar, ‘n woordvoerder vir die sekuriteitsdiens, het nie onmiddellik kommentaar gelewer nie.– Volg Nuus24 op Twitter - AP
Lees meer oor: nigerië VOLGENDE OP NUUS24X